27.3.2014 Jurnalul Oficial al Uniunii Europene L 91/15 REGULAMENTUL (UE) NR. 312/2014 AL COMISIEI din 26 martie 2014 de stabilire a unui cod de reţea privind echilibrarea rețelelor de transport de gaz (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 715/2009 al Parla- mentului European și al Consiliului din 13 iulie 2009 privind condițiile de acces la reţelele pentru transportul gazelor naturale şi de abrogare a Regulamentului (CE) nr. 1775/2005 (!), în special articolul 6 alineatul (11), întrucât: Definitivarea urgentă a unei pieţe interne a energiei pe deplin operațională și interconectată care să contribuie la asigurarea alimentării economiei Uniunii cu o energie durabilă și la prețuri accesibile este crucială pentru realizarea obiectivului de intensificare a competitivității şi de garantare, pentru toți consumatorii, a posibilității de a cumpăra energie la cele mai convenabile prețuri. Pentru a face progrese către o mai bună integrare a pieței, este important ca normele privind echilibrarea gazului în cadrul reţelelor de transport să faciliteze schimburile comerciale cu gaze naturale între zonele de echilibrare, contribuind astfel la creşterea lichidității pieţei. Prezentul regulament stabileşte prin urmare norme armonizate de echilibrare la nivelul Uniunii, care vizează să le confere utilizatorilor reţelelor certitudinea că sunt în măsură să își gestioneze, în mod nediscriminatoriu și eficient din punct de vedere economic, poziția de echilibru în cadrul dife- ritelor zone de echilibrare de pe teritoriul Uniunii. Prezentul regulament vine în sprijinul dezvoltării unei piețe angro a gazului pe termen scurt în Uniunea Euro- peană, care să permită flexibilitatea gazului, indiferent de unde provine acesta, în vederea achiziționării și punerii sale în vânzare prin mecanisme de piață, astfel încât utilizatorii rețelei să își poată echilibra în mod eficient portofoliile lor de echilibrare sau operatorul de sistem de transport să poată utiliza flexibilitatea gazului pentru a echilibra rețeaua de transport. () JO L 211, 14.8.2009, p. 36. (4) (6) Regulamentul (CE) nr. 715/2009 stabilește norme nedis- criminatorii privind condițiile de acces la sistemele de transport al gazelor naturale, pentru a se asigura funcționarea corespunzătoare a pieței interne a gazelor naturale. Normele de echilibrare bazate pe piață îi stimulează financiar pe utilizatorii reţelei să își echilibreze portofoliile de echilibrare prin intermediul unor tarife de dezechilibru care să reflecte costurile. Utilizatorii rețelei urmează să răspundă de echilibrarea intrărilor lor în raport cu ieşirile lor, normele de echi- librare fiind concepute pentru a promova o piață angro a gazului pe termen scurt și fiind instituite platforme de tranzacționare pentru a facilita comerţul cu gaz între utilizatorii rețelei și operatorul de sistem de transport. Operatorii de sisteme de transport efectuează eventualele echilibrări ale reţelelor de transport care ar putea fi necesare. În acest sens, operatorii de sisteme de transport ar trebui să urmeze ordinea de merit stabilită. Aceasta este concepută astfel încât operatorii de sisteme de transport să se aprovizioneze cu gaz ținând cont atât de considerentele economice, cât și de cele operaționale şi utilizând produse care pot fi furnizate pornind de la o gamă cât mai largă de surse, inclusiv produse provenind din instalațiile de GNL şi de stocare. Operatorii de sisteme de transport ar trebui să vizeze maximizarea volumului necesităților lor în materie de echilibrare a gazelor prin achiziționarea și vânzarea de produse stan- dardizate pe termen scurt pe piața angro a gazului pe termen scurt. Pentru a le permite utilizatorilor rețelei să își echilibreze portofoliile de echilibrare, prezentul regulament stabi- leşte, de asemenea, cerințe minime privind furnizarea de informaţii pentru punerea în aplicare a unui sistem de echilibrare bazat pe piață. Prin urmare, fluxurile de informații furnizate în temeiul prezentului regulament au drept obiectiv sprijinirea regimului zilnic de echilibrare şi se vor a fi un set de informații menite să sprijine utilizatorul reţelei în ceea ce priveşte gestionarea în condiții de rentabilitate a riscurilor şi a oportunităților sale. Pe lângă protecţia informațiilor sensibile din punct de vedere comercial, în temeiul prezentului regulament, operatorul de sistem de transport ar trebui să păstreze confidențialitatea informațiilor şi a datelor care i-au fost furnizate în scopul punerii în aplicare a prezentului regu- lament şi nu ar trebui să divulge către terţi, integral sau parțial, astfel de informații sau date, exceptând cazul când, şi în măsura în care, este îndreptățit prin lege să facă acest lucru.